
DR.31.10.2018                                                                                                                            87                   

 
ISN boleh dijernihkan semula dan kita boleh mengangkat dan memartabatkan kualiti sukan 
tanah air tercinta. [Tepuk] 

Yang kedua dan yang lebih merumitkan iaitu ini di luar bidang kuasa saya tetapi 
saya hanya boleh berikan teguran dan teguran ini bukan sahaja kepada pihak lawan tetapi 
juga kepada Ahli Parlimen di dalam kerajaan pada hari ini. Kalau boleh, tolonglah jangan lagi 
terima lantikan sebagai presiden kah, pengerusi kah bagi persatuan-persatuan sukan yang 
sedia ada. Mungkin nampak kecil tetapi implikasinya besar kerana apabila kita terima, nanti 
akan datang surat-surat ke pejabat dan akan maklumkan inilah persatuan sukan di mana 
kementerian harus berikan peruntukan tambahan. Walhal kalau kita tengok di negara-negara 
maju, tak ada. Jarang sekali kita lihat mana-mana ahli politik tidak kira kerajaan ataupun 
pembangkang yang akan mengepalai persatuan-persatuan sukan.  

Akan tetapi cara kita nak menganalisis peruntukan kepada setiap satu persatuan 
akan dilihat melalui sistem performance-based atau merit-based supaya akhirnya mereka 
yang betul-betul memerlukan akan dapatnya bukan mereka yang mungkin ada pimpinan 
tertinggi ahli politik dalam board yang menerajui sukan tersebut. Akan tetapi ini saya tidak 
boleh paksa kerana bila melibatkan isu persatuan sukan, pihak kementerian khususnya 
Menteri Belia dan Sukan tidak boleh campur tangan kerana dia ada sistem pemilihannya 
yang tersendiri dan implikasinya agak besar kalau kita campur tangan.  

Tuan Ahmad Fahmi bin Mohamed Fadzil [Lembah Pantai]: [Bangun] 

Tuan Syed Saddiq bin Syed Abdul Rahman: Itu saya nak menjawab soalan Yang 
Berhormat Kangar tadi, bila kita tekankan tentang bagaimana kita nak kurangkan 
kebergantungan persatuan bola sepak kepada kerajaan. Dalam bab ini kalau saya kata saya 
akan keluarkan satu arahan, besar kemungkinan FAM ataupun Pasukan Bola Sepak 
Malaysia tidak lagi boleh mewakili Malaysia di peringkat antarabangsa kerana akan ada 
sanctioning yang datang daripada FIFA seperti apa yang berlaku di Indonesia baru-baru ini 
bila wujudnya campur tangan daripada pihak kementerian ataupun Menteri mereka. Dalam 
bab ini, sepatutnya setiap FA sukan dan yang perlu diterajui oleh FAM sendiri, hala tuju yang 
agak jelas bagaimana mereka nak kurangkan kebergantungan kepada kerajaan yang sedia 
ada.  

Tuan Nik Nazmi bin Nik Ahmad [Setiawangsa]: [Bangun] 

Tuan Syed Saddiq bin Syed Abdul Rahman: Cadangan untuk memasukkan 
syarikat-syarikat, tokoh-tokoh korporat merupakan cadangan yang agak baik. Oleh sebab itu 
salah satu usaha Kementerian Belia dan Sukan adalah untuk menambah sokongan ahli-ahli 
korporat dalam bab sukan. Baru tadi, saya berjumpa dengan Yayasan Khazanah di mana 
mereka telah pun bersetuju untuk membina pelbagai jenis futsal court yang kualiti 
berperingkat antarabangsa di seluruh Malaysia supaya akhirnya landskap sukan tanah air di 
peringkat akar umbi boleh ditambah baik. 

Tuan Nik Nazmi bin Nik Ahmad [Setiawangsa]: Yang Berhormat. 

Tuan Syed Saddiq bin Syed Abdul Rahman: Sebelum ini bila jumpa dengan 
AirAsia, tajaan yang telah pun dipersetujui berjumlah berjuta-juta ringgit yang akhirnya dapat 
dikembalikan kepada sukan tanah air tercinta dan banyak lagi syarikat-syarikat yang lain. 
CIMB dengan junior cycling program, tennis junior program mereka dan banyak yang lain. 

Tuan Nik Nazmi bin Nik Ahmad [Setiawangsa]: Yang Berhormat, minta laluan. 

Tuan Syed Saddiq bin Syed Abdul Rahman: Sekejap ya. Akan tetapi FA bola 
negeri masing-masing perlu memainkan peranan yang tersendiri tanpa wujudnya campur 
tangan daripada Menteri. Terima kasih Yang Berhormat. 

Tuan Nik Nazmi bin Nik Ahmad [Setiawangsa]: Ya. Ada kaitan dengan Yang 
Berhormat Kangar tadi. Saya baru sahaja menghadiri tadi pelancaran Rancangan 2030 FAM 
yang dilancarkan oleh Presiden FIFA sendiri. Yang saya hendak tanya ialah kenapa wujud 
satu paradoks yang mana bola sepak adalah salah satu sukan paling popular negara 
daripada segi sambutan, populariti tetapi kita masih ada masalah pemain yang tidak dibayar 
gaji di Liga Super. 

Saya faham tentang kekangan yang ada pada peringkat KBS iaitu tidak boleh 
campur tangan secara langsung. Akan tetapi sebagaimana yang disebut oleh Yang 
Berhormat Kangar dan ada disebut sedikit dalam jawapan Yang Berhormat tadi, bagaimana 
ekosistem yang boleh dilahirkan supaya kita betul-betul dapat jadikan bola sepak ini satu 



ISN boleh dijernihkan semula dan kita boleh mengangkat dan memartabatkan kualiti sukan tanah air tercinta. [Tepuk]. Yang kedua dan yang lebih merumitkan iaitu ini di luar bidang kuasa saya tetapi saya hanya boleh berikan teguran dan teguran ini bukan sahaja kepada pihak lawan tetapi juga kepada Ahli Parlimen di dalam kerajaan pada hari ini. Kalau boleh, tolonglah jangan lagi terima lantikan sebagai presiden kah, pengerusi kah bagi persatuan-persatuan sukan yang sedia ada. Mungkin nampak kecil tetapi implikasinya besar kerana apabila kita terima, nanti akan datang surat-surat ke pejabat dan akan maklumkan inilah persatuan sukan di mana kementerian harus berikan peruntukan tambahan. Walhal kalau kita tengok di negara-negara maju, tak ada. Jarang sekali kita lihat mana-mana ahli politik tidak kira kerajaan ataupun pembangkang yang akan mengepalai persatuan-persatuan sukan. Akan tetapi cara kita nak menganalisis peruntukan kepada setiap satu persatuan akan dilihat melalui sistem performance-based atau merit-based supaya akhirnya mereka yang betul-betul memerlukan akan dapatnya bukan mereka yang mungkin ada pimpinan tertinggi ahli politik dalam board yang menerajui sukan tersebut. Akan tetapi ini saya tidak boleh paksa kerana bila melibatkan isu persatuan sukan, pihak kementerian khususnya Menteri Belia dan Sukan tidak boleh campur tangan kerana dia ada sistem pemilihannya yang tersendiri dan implikasinya agak besar kalau kita campur tangan. Tuan Ahmad Fahmi bin Mohamed Fadzil [Lembah Pantai]: [Bangun]. Tuan Syed Saddiq bin Syed Abdul Rahman: Itu saya nak menjawab soalan Yang Berhormat Kangar tadi, bila kita tekankan tentang bagaimana kita nak kurangkan kebergantungan persatuan bola sepak kepada kerajaan. Dalam bab ini kalau saya kata saya akan keluarkan satu arahan, besar kemungkinan FAM ataupun Pasukan Bola Sepak Malaysia tidak lagi boleh mewakili Malaysia di peringkat antarabangsa kerana akan ada sanctioning yang datang daripada FIFA seperti apa yang berlaku di Indonesia baru-baru ini bila wujudnya campur tangan daripada pihak kementerian ataupun Menteri mereka. Dalam bab ini, sepatutnya setiap FA sukan dan yang perlu diterajui oleh FAM sendiri, hala tuju yang agak jelas bagaimana mereka nak kurangkan kebergantungan kepada kerajaan yang sedia ada. Tuan Nik Nazmi bin Nik Ahmad [Setiawangsa]: [Bangun]. Tuan Syed Saddiq bin Syed Abdul Rahman: Cadangan untuk memasukkan syarikat-syarikat, tokoh-tokoh korporat merupakan cadangan yang agak baik. Oleh sebab itu salah satu usaha Kementerian Belia dan Sukan adalah untuk menambah sokongan ahli-ahli korporat dalam bab sukan. Baru tadi, saya berjumpa dengan Yayasan Khazanah di mana mereka telah pun bersetuju untuk membina pelbagai jenis futsal court yang kualiti berperingkat antarabangsa di seluruh Malaysia supaya akhirnya landskap sukan tanah air di peringkat akar umbi boleh ditambah baik. Tuan Nik Nazmi bin Nik Ahmad [Setiawangsa]: Yang Berhormat. Tuan Syed Saddiq bin Syed Abdul Rahman: Sebelum ini bila jumpa dengan AirAsia, tajaan yang telah pun dipersetujui berjumlah berjuta-juta ringgit yang akhirnya dapat dikembalikan kepada sukan tanah air tercinta dan banyak lagi syarikat-syarikat yang lain. CIMB dengan junior cycling program, tennis junior program mereka dan banyak yang lain. Tuan Nik Nazmi bin Nik Ahmad [Setiawangsa]: Yang Berhormat, minta laluan. Tuan Syed Saddiq bin Syed Abdul Rahman: Sekejap ya. Akan tetapi FA bola negeri masing-masing perlu memainkan peranan yang tersendiri tanpa wujudnya campur tangan daripada Menteri. Terima kasih Yang Berhormat. Tuan Nik Nazmi bin Nik Ahmad [Setiawangsa]: Ya. Ada kaitan dengan Yang Berhormat Kangar tadi. Saya baru sahaja menghadiri tadi pelancaran Rancangan 2030 FAM yang dilancarkan oleh Presiden FIFA sendiri. Yang saya hendak tanya ialah kenapa wujud satu paradoks yang mana bola sepak adalah salah satu sukan paling popular negara daripada segi sambutan, populariti tetapi kita masih ada masalah pemain yang tidak dibayar gaji di Liga Super. Saya faham tentang kekangan yang ada pada peringkat KBS iaitu tidak boleh campur tangan secara langsung. Akan tetapi sebagaimana yang disebut oleh Yang Berhormat Kangar dan ada disebut sedikit dalam jawapan Yang Berhormat tadi, bagaimana ekosistem yang boleh dilahirkan supaya kita betul-betul dapat jadikan bola sepak ini satu.